ASL AFTERNOON TRADE – บล.เอเอสแอล
SET…ปรับตัวขึ้นต่อเนื่องหลังตลาดผ่อนคลายสถานการณ์โควิด …
14 เม.ย. 2563

SET…ปรับตัวขึ้นต่อเนื่องหลังตลาดผ่อนคลายสถานการณ์โควิด
ตลาดหุ้นไทยปรับตัวขึ้นต่อเนื่องตามภูมิภาคนำโดยหุ้นกลุ่มพลังงาน ขานรับความคาดหวังการกลับมาเปิดเศรษฐกิจได้อีกครั้งในทั่วโลก หลังจากที่ประธานาธิบดีโดนัลด์ ทรัมป์แห่งสหรัฐ ส่งสัญญาณกลับมาเปิดเศรษฐกิจให้เร็วที่สุด จากจำนวนผู้ติดเชื้อไวรัสโควิด-19 รายวันชะลอตัวลง นอกจากนี้ตัวเลขการส่งออกของจีนเช้านี้ประกาศออกมาดีกว่าตลาดคาดไว้ด้วย ติดตาม GDP 1Q63 ของจีนสุดสัปดาห์นี้ หากออกมาดีกว่าคาดที่ -6% จะช่วยหนุนตลาดได้ต่อเนื่อง ส่วนปัจจัยลบระยะสั้นจะเป็นการประกาศผลการดำเนินงานกลุ่มธนาคาร ที่คาดว่าไม่สดใส ทำให้ตลาดมี upside ที่จำกัด
กลยุทธ์ – ดัชนีเปิด gap ปรับตัวขึ้นทดสอบแนวต้าน 1,269 แต่ไม่ผ่านยืน การปรับตัวเน้นยืนแนวรับ gap ที่เปิดไว้ที่ 1,240-1,237 ต่ำกว่ามีความเสี่ยงของการถูกขายทำกำไร ให้รอเล่นรอบใหม่ที่ 1,222 / 1,200 แนวต้าน 1,270 / 1,288 เน้นเล่นสั้นและเข้าเร็วออกเร็ว
CHG
เปิดปรับตัวขึ้นทดสอบแนวต้าน EMA50
ปิด 2.32
แนวรับ 2.28 / 2.20
แนวต้าน 2.36 / 2.48
Cut loss &lt; 2.20
แท่งเทียนเปิดไม่สร้างจุดต่ำกว่าวันก่อนหน้า ปรับตัวขึ้นทดสอบแนวต้าน EMA50 วัน ที่ 2.36 หากผ่านยืนมีโอกาสปรับตัวขึ้นทดสอบแนวต้านถัดไปที่ 2.48 ระหว่างวันเน้นยืนเหนือแนวรับที่ 2.28 / 2.20 ไม่ควรต่ำกว่าเพื่อลดความเสี่ยงการกลับตัวเป็นขาลง ขณะที่ Slow stochastic + RSI ชี้ขึ้นออกจากภาวะ over sold เป็นโมเมนตัมบวก
PRM
ปรับตัวขึ้นต่อเนื่องในแนวโน้มขาขึ้น
ปิด 5.30
แนวรับ 5.20 / 5.00
แนวต้าน 5.50 / 5.75
Cut loss &lt; 5.00
แนวโน้มปรับตัวขึ้นต่อเนื่องในแนวโน้มขาขึ้น มีโอกาสทดสอบแนวต้าน 5.50 / 5.75 ตามลำดับ ระยะสั้นเน้นยืนที่แนวรับ 5.20 / 5.00 ไม่ควรต่ำกว่าเพื่อลดความเสี่ยงขาลง ขณะที่ Slow stochastic มีค่ามากกว่า 50 ชี้ออกด้านข้าง + RSI ที่ชี้ขึ้นเป็นโมเมนตัมบวก
SELL SIGNAL KTC
ปรับตัวลงหลังทดสอบไม่ผ่านยืนแนวต้าน EMA200 วัน
ปิด 34.00
แนวรับ 33.25 / 32.25
แนวต้าน 35.75 / 36.75
แท่งเทียนปรับตัวลงหลังทดสอบไม่ผ่านยืนแนวต้าน EMA200 วัน เป็นสัญญาณลบ ระหว่างวันการปรับตัวเน้นยืนที่แนวรับ 33.25 / 32.25 ได้เท่านั้น หากปรับตัวต่ำกว่ามีโอกาสปรับตัวลงต่อ ขณะที่ Slow stochastic มีแนวโน้มตัดลง + RSI ที่ชี้ลงเป็นลบต่อแนวโน้ม